Jónas Ásgeirsson

Jónas Þórarinn Ásgeirsson (født 25. august 1920 i Húsavík, død 14. juni 1996 i Kópavogur) var en islandsk skiløper som representerte Skíðafélag Siglufjarðar. Han er en av tre islendinger som har deltatt i skihopping i OL. Han ble nummer 37 av 46 deltakere i St. Moritz i 1948.

Under OL i St. Moritz i 1948 var han også påmeldt i utfor, men løypa var isete og vanskelig, og den islandske laglederen valgte å trekke ham fra utforrennet slik at han kunne konsentrere seg om hopprennet.

I årene fra 1939 til 1957 ble han sju ganger islandsk mester i skihopping og fem ganger i kombinert. I 1946 gjorde han det til da lengste skihoppet på Island med 54 meter i Siglufjörður.Morgunblaðið: Lengstu skíðastökk á Íslandi (s. 9, 30. april 1946, arkivert hos Islands nasjonalbibliotek) Sammen med Jón Þorsteinsson hoppet han i Holmenkollen i Oslo i 1947. Han spilte også fotball for klubben KS i Siglufjörður.

Jónas Ásgeirsson var født i Húsavík, men familien flyttet til Siglufjörður da han var to år gammel. I Siglufjörður drev han sin egen dagligvare- og sportsforretning fra 1954 til 1967. Etter at sildefisket slo feil og handelen i Siglufjörður ikke lenger lønte seg, flyttet han i 1968 til Reykjavík, der han jobbet som bilselger til han ble pensjonist i 1989. I Reykjavík var han medlem av Skíðafélagi Reykjavíkur, og var leder for klubben fra 1975 til 1976.Tíminn: Skíðafélag Reykjavíkur 75 ára (s. 10, 1. mars 1989, arkivert hos Islands nasjonalbibliotek) Han flyttet til Kópavogur i 1992.

 Islandske mesterskap 
 Spesielt hopp: 1943, 1945, 1949, 1950, 1951, 1955, 1957
 Kombinert: 1939, 1940, 1942, 1950, 1955

 Se også 
 Skihopping og kombinert på Island

 Referanser 

 Kilder 
 Sports Reference: Jónas Ásgeirsson  (besøkt 27. juli 2012)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Morgunblaðið: Minningar: Jónas Þórarinn Ásgeirsson (nekrologer, s. 43, 28. juni 1996, arkivert hos Islands nasjonalbibliotek)
 Morgunblaðið: Minningar: Jónas Þórarinn Ásgeirsson (nekrologer, s. 33, 23. juni 1996, arkivert hos Islands nasjonalbibliotek)
 Fréttablað Siglfirðingafélagsins í Reykjavík og nágrenni: Vildi fara frjáls um fjöllin (intervju, s. 6-7 og 11, nr. 17 1995, arkivert hos Islands nasjonalbibliotek)

 Eksterne lenker 


Jonas Asgeirsson
Jonas Asgeirsson
Jonas Asgeirsson
Kategori:Skihoppere under Vinter-OL 1948
Kategori:Personer fra Siglufjörður